અમેરિકાએ સ્પષ્ટતા કરી હતી કે આ બેઠકમાં ઉત્તર કોરિયાના પરમાણુ કાર્યક્રમને બંધ કરવાની તેમની પ્રમુખતા છે, તો બીજી બાજુ ઉત્તર કોરિયાની તરફથી બેઠક પહેલાંનો એજન્ડા સ્પષ્ટ કર્યો નહોતો. પરંતુ એક દિવસ પહેલાં જ સોમવારના રોજ ઉત્તર કોરિયાના સરકારી મીડિયાએ કિમના એજન્ડાની સ્પષ્ટતા કરી દીધી હતી. ઉત્તર કોરિયન મીડિયાએ એક અખબારમાં કહ્યું હતું કે બંને નેતા ‘સ્થાયી અને ટકાઉ શાંતિ સ્થાપિત કરવાની રીત પર બેઠક યોજશે. તેની સાથે જ કોરિયન પ્રાયદ્વીપના પરમાણુ નિ:શસ્ત્રીકરણ અને બીજા મુદ્દાઓ પર પણ વાત થશે.’